ddrg/super_eurlex huggingface dataset:
(6)

kai kurioms Reglamentu (ES) Nr. 1306/2013 nustatytoms pareigoms, susijusioms su kompleksine parama, ir Europos Parlamento ir Tarybos reglamente (ES) Nr. 1307/2013 (6) nustatytoms pareigoms, susijusioms su pagalbos už gyvulius schemomis arba su gyvuliais susijusiomis paramos priemonėmis, nustatyti konkretūs diferencijuoti jų vykdymo terminai, todėl būtina, kad patikros vietoje būtų atliekamos laikantis tos tvarkos. Valstybių narių taikomos kovos su COVID-19 pandemija priemonės daro poveikį galimybei reikalaujamas patikras vietoje atlikti tiksliai ir per toms pareigoms įvykdyti nustatytą terminą. Be to, kai kurių rūšių patikros, kurioms naudojamos naujos technologijos kaip apsilankymo ūkyje alternatyva, gali būti neįmanomos. Todėl tam tikrų patikrų, kurios turi būti atliktos 2021 m., atveju būtina nukrypti nuo Įgyvendinimo reglamento (ES) Nr. 809/2014 30–33 straipsnių, 40a straipsnio, 50 straipsnio, 52 straipsnio ir 68 straipsnio 1 dalies ir sumažinti mažiausią patikrų vietoje normą, palyginti su įprastomis tikrinimo normomis, kurios taikomos atitinkamai su plotu ir gyvuliais susijusioms pagalbos schemoms ir paramos priemonėms, kaimo plėtros priemonėms, išskyrus susijusias su integruota administravimo ir kontrolės sistema, ir su kompleksine parama susijusioms pareigoms. Siekiant užtikrinti kuo didesnį naudojimosi galimybe apriboti kontrolinę tiriamąją visumą veiksmingumą, taip pat tikslinga nukrypti nuo Įgyvendinimo reglamento (ES) Nr. 809/2014 35 straipsnio, 50 straipsnio 5 dalies ir 68 straipsnio 4 dalies ir leisti valstybėms narėms atidėti tomis nuostatomis reikalaujamą tikrinimo normų, įskaitant tikrinimo normas, susijusias su nukrypti leidžiančiomis nuostatomis, numatytomis Įgyvendinimo reglamento (ES) 2020/532 4 straipsnio 4 dalyje, 7 straipsnio antroje pastraipoje ir 9 straipsnio antroje pastraipoje, didinimą;
(3)

būtina užtikrinti didesnį skaidrumą ir aiškumą tam tikrais klausimais, susijusiais su privalomųjų atsargų reikalavimų taikymu, visų pirma susijusiais su: a) privalomųjų atsargų reikalavimų taikymo įstaigoms sąlygomis; b) tuo, kad valstybių narių, kurių valiuta yra euro, nacionaliniai centriniai bankai (toliau – euro zonos NCB) gali nuspręsti sustabdyti arba panaikinti įstaigų prieigą prie Eurosistemos atvirosios rinkos operacijų ir nuolatinių galimybių (Eurosistemos pinigų politikos operacijų); c) sąlygomis, pagal kurias lėšos turėtų būti laikomos atsargomis siekiant įvykdyti privalomųjų atsargų reikalavimus; d) reikalavimais, keliamais prašymams leisti laikyti privalomąsias atsargas netiesiogiai per tarpininkaujančią įstaigą; ir e) sąlygomis, kurioms esant panaikinamas leidimas netiesiogiai laikyti privalomąsias atsargas per tarpininkaujančią įstaigą;
(7)

2020 m. birželio 30 d. Tarnyba, laikydamasi Reglamento (ES) 2015/2283 11 straipsnio reikalavimų, priėmė mokslinę nuomonę dėl Brassica rapa L. ir Brassica napus L. sėklų miltelių, kaip naujo maisto produkto pagal Reglamentą (ES) 2015/2283, saugumo (angl. „SAFEty of rapeseed powder from Brassica rapa L. and Brassica napus L. as a novel food pursuant to Regulation (ES) 2015/2283“ (6));
1.

„Emraan Ali (mažai patikimas alias: Abu Jihad TNT). Gimimo data: a) 1967 7 4. Gimimo vieta: a) Rio Klaras, Trinidadas ir Tobagas. Pilietybė: a) Trinidadas ir Tobagas; b) Jungtinės Amerikos Valstijos. Paso Nr.: a) TB162181 (Trinidado ir Tobago piliečio pasas, išduotas 2015 1 27 ir nustojęs galioti 2020 1 26); b) 420985453 (Jungtinių Amerikos Valstijų piliečio pasas, nustojęs galioti 2017 2 6). Nacionalinis identifikavimo Nr. 19670704052 (Trinidado ir Tobago identifikavimo numeris). Adresas: a) Jungtinės Amerikos Valstijos (laikomas Majamio federaliniame sulaikymo centre, registracijos Nr.: 10423-509); b) #12 Rio Claro Mayaro Road, Rio Claro, Trinidad (ankstesnė buvimo vieta nuo 2008 m. iki 2015 m. kovo mėn.); c) #7 Guayaguayare Road, Rio Claro, Trinidad (ankstesnė buvimo vieta maždaug 2003 m.); d) Jungtinės Amerikos Valstijos (ankstesnė buvimo vieta nuo 1991 m. sausio mėn. iki 2008 m.). Kita informacija: a) grupuotės „Irako ir Levanto islamo valstybė“ (ISIL), Irake įtrauktos į sąrašą kaip „Al-Qaida“, aukšto rango narys. Verbavo į ISIL ir per vaizdo įrašą internete nurodė asmenims vykdyti teroro aktus. b) Fizinis apibūdinimas: ūgis: 176 cm; svoris: 73 kg; kūno sudėjimas: vidutinis; akių spalva: ruda; plaukų spalva: juoda / plikas; odos spalva: ruda; c) kalba angliškai. Įtraukimo į sąrašą pagal 7d straipsnio 2 dalies i punktą data: 2021 11 23.“
(7)

be to, užuominų į spiritinius gėrimus, kurie anksčiau buvo laikomi statinėse, kurios vėliau buvo naudojamos kitiems spiritiniams gėrimams brandinti, atveju Reglamento (ES) 2019/787 12 straipsnio 4 dalies b punkte nustatyta ženklinimo nuostata, pagal kurią reikalaujama, kad užuomina būtų pateikiama šriftu, kuris būtų ne didesnis kaip pusė šrifto, naudojamo alkoholinio gėrimo pavadinimui ir bet kokiam sudėtiniam terminui, būtų neproporcingai didelė našta spiritinių gėrimų pramonei, nes reikėtų pakeisti tūkstančius etikečių ir dėžių ir turėtų būti be reikalo keičiamas etikečių dizainas, prie kurio vartotojai per daugelį metų jau yra pripratę. Be to, daugeliu atvejų laikantis tokio reikalavimo užuomina būtų tik nežymiai matoma plika akimi, nebent būtų gerokai padidintas teisinio pavadinimo šrifto dydis, o tai neturėtų būti būtina, kai teisinis pavadinimas yra paprasta ir aiški nuoroda į vieną iš to reglamento I priede nurodytų kategorijų arba į painiavos nekeliantį spiritinių gėrimų geografinės nuorodos pavadinimą. Todėl tikslinga nukrypti nuo šio ženklinimo reikalavimo ir vietoj to reikalauti, kad užuominos šrifto dydis būtų ne didesnis ir ne ryškesnis nei spiritinio gėrimo teisinis pavadinimas ir, jei vartojamas, sudėtinis terminas;
(2)

2015 m. gruodžio 17 d. ir 2017 m. sausio 12 d. dvi C9–C14 PFCA grupės, t. y. atitinkamai perfluornonan-1-o rūgštis (toliau – PFNA), kurios grandinėje yra 9 anglies atomai, taip pat jos natrio ir amonio druskos, ir nonadekafluordekano rūgštis (toliau – PFDA), kurios grandinėje yra 10 anglies atomų, taip pat jos natrio ir amonio druskos, buvo įtrauktos į labai didelį susirūpinimą keliančių cheminių medžiagų (toliau – SVHC) kandidatinį sąrašą, kad vėliau galbūt būtų įtrauktos į Reglamento (EB) Nr. 1907/2006 XIV priedą kaip toksiškos reprodukcijai medžiagos pagal to reglamento 57 straipsnio c punktą ir kaip patvarios, bioakumuliacinės ir toksiškos (toliau – PBT) medžiagos pagal to reglamento 57 straipsnio d punktą. Be to, PFNA ir PFDA, taip pat jų natrio ir amonio druskos, yra įtrauktos į Europos Parlamento ir Tarybos reglamento (EB) Nr. 1272/2008 (3) VI priedo 3 dalies sąrašą kaip 2 kategorijos kancerogeninės ir 1B kategorijos toksiškos reprodukcijai medžiagos. 2012 m. gruodžio 19 d. henikosafluorundekano rūgštis (toliau – PFUnDA), kurios grandinėje yra 11 anglies atomų, trikosafluordodekano rūgštis (toliau – PFDoDA), kurios grandinėje yra 12 anglies atomų, pentakosafluortridekano rūgštis (toliau – PFTrDA), kurios grandinėje yra 13 anglies atomų, ir heptakosafluortetradekano rūgštis (toliau – PFTDA), kurios grandinėje yra 14 anglies atomų, buvo įtrauktos į SVHC kandidatinį sąrašą kaip labai patvarios ir didelės bioakumuliacijos (toliau – vPvB) medžiagos pagal Reglamento (EB) Nr. 1907/2006 57 straipsnio e punktą. C9–C14 PFCA giminingos medžiagos taip pat turi būti laikomos atitinkamai PBT arba vPvB medžiagomis dėl jų transformacijos arba suirimo aplinkoje į C9–C14 PFCA;
2)

10 straipsnis iš dalies keičiamas taip: a) 1 dalis pakeičiama taip: „1. Įgyvendinančioji institucija paraiškas renka ir paraiškų teikimo procedūrą vykdo, kaip nustatyta pagal 9 straipsnio 2 dalies d punktą.“; b) 2 ir 3 dalys pakeičiamos taip: „2. Dviejų etapų paraiškų teikimo procedūrą sudaro šie tolesni etapai: a) susidomėjimo pareiškimo, b) išsamios paraiškos pateikimo. Susidomėjimo pareiškimo etapu projekto valdytojas, remdamasis atitinkamame kvietime teikti pasiūlymus nustatytais reikalavimais, pateikia pagrindinių projekto savybių aprašymą, be kita ko, aprašo projekto veiksmingumą, novatoriškumo laipsnį ir brandą, kaip nurodyta 11 straipsnio 1 dalies a, b ir c punktuose. Išsamios paraiškos pateikimo etapu projekto valdytojas pateikia išsamų projekto aprašymą ir visus patvirtinamuosius dokumentus, be kita ko, dalijimosi žiniomis planą. 3. Kai taikoma vieno etapo paraiškų teikimo procedūra, projekto valdytojas pateikia išsamią paraišką, kaip aprašyta 2 dalies trečioje pastraipoje.“;
PRIEDAS

Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

„Mohammad Ali Al Habbo (originalo kalba: محمد علي الحبو) (patikimi alias: a) Mohamad Abdulkarim; b) Muhammad Abd-al-Karim; mažiau patikimi alias: a) Al-Hebo; b) Al-Habu; c) Alhobo; d) Habo; e) Hebbo; f) Habu). Gimimo data: a) 1983 10 1; b) 1983 3 15; c) 1980 1 1. Gimimo vieta: Raqqa, Sirijos Arabų Respublika. Pilietybė: Sirijos. Paso Nr. 00814L001424 (Sirijos pasas). Nacionalinis identifikavimo Nr. a) 10716775 (Sirijos nacionalinė asmens tapatybės kortelė); b) 2020316097 (Sirijos nacionalinė asmens tapatybės kortelė); c) 2020409266 (Sirijos nacionalinė asmens tapatybės kortelė). Adresas: a) Gaziantep, Turkija (nuo 2016 m.); b) Raqqa, Sirijos Arabų Respublika. Kita informacija: Turkijoje veikiantis nelegalios imigracijos tarpininkas, teikiantis finansines paslaugas grupuotei „Irako ir Levanto islamo valstybė“ (registruotai Irake Al-Qaida vardu) arba ją tomis paslaugomis remiantis. Įtraukimo į sąrašą data, nurodyta 7d straipsnio 2 dalies i punkte: 2021 6 17.“
1)

IV priedas iš dalies keičiamas taip: a) II dalies 1 skyriaus 1 skirsnis iš dalies keičiamas taip: i) 1 dalies c punktas pakeičiamas taip: „c) nuo b punkto i papunktyje nurodyto tyrimo ar mėginių ėmimo pradžios visi į ūkį perkeliami galvijai yra kilę iš MTB komplekso infekcija neužkrėstų ūkių, taip pat: i) jie yra kilę iš MTB komplekso infekcija neužkrėstos valstybės narės ar zonos; arba ii) jie yra vyresni nei 6 savaičių galvijai, per kurių imunologinį tyrimą gauti neigiami rezultatai: per 30 dienų prieš jų perkėlimą į ūkį arba per 30 dienų po jų perkėlimo, jeigu jie šiuo laikotarpiu laikomi izoliuoti, ir“; ii) 2 dalis pakeičiama taip: „2. Nukrypstant nuo 1 dalies, MTB komplekso infekcija neužkrėstos teritorijos statusas ūkiui gali būti suteiktas, jeigu visi galvijai yra kilę iš MTB komplekso infekcija neužkrėstų ūkių, taip pat: a) jie yra kilę iš MTB komplekso infekcija neužkrėstos valstybės narės ar zonos; arba b) jie yra vyresni nei 6 savaičių galvijai, per kurių imunologinį tyrimą gauti neigiami rezultatai: i) per 30 dienų prieš jų perkėlimą į ūkį arba ii) per 30 dienų po jų perkėlimo, jeigu jie šiuo laikotarpiu laikomi izoliuoti.“; b) VI dalies 1 skyrius iš dalies keičiamas taip: i) 3 skirsnio 2 dalies a punktas pakeičiamas taip: „a) laikomasi 1 skirsnio 1 dalies c ir d punktuose, 2 skirsnio 1 dalies b, c, d punktuose ir, jei tinka, 2 dalyje nustatytų reikalavimų;“; ii) 4 skirsnio 2 dalis pakeičiama taip: „2. Jei GVD neužkrėstos teritorijos statusas yra atšaukiamas pagal 1 dalies a punktą, jį galima atgauti tik jeigu laikomasi 1 skirsnio 1 dalies c ir d punktuose ir 2 skirsnio 1 dalies b, c, d punktuose ir, jei tinka, 2 dalyje nustatytų reikalavimų.“;
(1)

21 straipsnis pakeičiamas taip: „21 straipsnis Pandeminė padėtis dėl žmogaus gripo ir žmogaus koronaviruso (1) Nukrypstant nuo I, II, IIa ir III skyrių, kai pandeminė padėtis dėl žmogaus gripo ar žmogaus koronaviruso yra Pasaulio sveikatos organizacijos ar Sąjungos tinkamai pripažinta laikantis Europos Parlamento ir Tarybos sprendimo Nr. 1082/2013/ES (*1), atitinkamos institucijos arba, jei rinkodaros leidimai suteikti centralizuotai, – Komisija gali išimties tvarka laikinai priimti vakcinos nuo žmogaus gripo ar vakcinos nuo žmogaus koronaviruso rinkodaros leidimo sąlygų keitimą, kai trūksta tam tikrų farmacinių, ikiklinikinių ar klinikinių duomenų. (2) Tam, kad atitinkama institucija galėtų užbaigti vertinimą per jos nustatytą laikotarpį, ji gali prašyti pareiškėjo pateikti papildomos informacijos. (3) Sąlygų keitimai gali būti priimti pagal 1 dalį tik tuo atveju, jei vaisto naudos ir rizikos santykis yra palankus. (4) Jeigu sąlygų keitimas pagal 1 dalį yra priimtas, rinkodaros leidimo turėtojas per atitinkamos institucijos nustatytą laikotarpį pateikia trūkstamus farmacinius, ikiklinikinius ir klinikinius duomenis. (5) Jei rinkodaros leidimai suteikti centralizuotai, trūkstami duomenys ir jų pateikimo ar sąlygų įvykdymo terminas nurodomi rinkodaros leidimo sąlygose. Jei rinkodaros leidimas suteiktas pagal Reglamento (EB) Nr. 726/2004 14-a straipsnį, tai gali būti atlikta įgyvendinant konkrečius to straipsnio 4 dalyje nurodytus įpareigojimus. (*1) 2013 m. spalio 22 d. Europos Parlamento ir Tarybos sprendimas Nr. 1082/2013/ES dėl didelių tarpvalstybinio pobūdžio grėsmių sveikatai, kuriuo panaikinamas Sprendimas Nr. 2119/98/EB (OL L 293, 2013 11 5, p. 1).“"
(8)

kad su gyvuliais susijusių schemų patikros vietoje būtų veiksmingos, būtina užtikrinti, kad tuo atveju, jeigu valstybė narė netaiko išlaikymo laikotarpio, jis negali būti nustatytas iš anksto arba prasideda prieš pateikiant pagalbos paraišką arba mokėjimo prašymą, tos patikros būtų atliekamos tuo laikotarpiu, per kurį gyvuliai gali atitikti mokėjimo arba paramos skyrimo reikalavimus. Be to, Įgyvendinimo reglamento (ES) Nr. 809/2014 42 straipsnio 1 dalyje reikėtų patikslinti, kad šią pareigą taip pat reikia vykdyti per patikras vietoje, kurios atliekamos padidinus tikrintiną procentinę dalį pagal to reglamento 35 straipsnį, jei reikia;
(5)

Įgyvendinimo reglamente (ES) 2020/1092 nustatyta, kad numatomas leidimo naudoti priedą Lactococcus lactis NCIMB 30160 sąlygų pakeitimas yra susijęs tik su priedo sudėtimi. Nebuvo nurodyta, kad reikia keisti leidimo naudoti šį priedą galiojimo terminą. Be to, Reglamento (EB) Nr. 1831/2003 9 straipsnio 8 dalyje nustatyta, kad leidimai suteikiami dešimčiai metų ir nuo tokios taisyklės negali būti nukrypstama keičiant leidimo sąlygas. Netgi priėmus Įgyvendinimo reglamentą (ES) 2020/1092 pašarų priedų registre nurodyta leidimo naudoti priedą Lactococcus lactis NCIMB 30160 galiojimo pabaigos data tebebuvo 2021 m. gruodžio 26 d. Jei siūloma pataisa nebūtų taikoma atgaline data, būtų pažeistas veiklos vykdytojų nediskriminavimo principas, nes leidimo naudoti priedą Lactococcus lactis NCIMB 30160 galiojimo termino pratęsimu nuo Įgyvendinimo reglamento (ES) 2020/1092 įsigaliojimo dienos nepagrįstai pasinaudoti būtų galėję tik tie veiklos vykdytojai, kurie tą priedą parduoda arba naudoja. Be to, šiuo atveju nelaikoma, kad taikymas atgaline data daro poveikį atitinkamų veiklos vykdytojų teisėtiems lūkesčiams. Galiausiai siūloma pataisa teikiama ne baudžiamaisiais tikslais, atsižvelgiant į tai, kad klaidingas leidimo galiojimo terminas Įgyvendinimo reglamente (ES) 2020/1092 nurodytas per klaidą. Todėl šis reglamentas turėtų būti taikomas atgaline data nuo Įgyvendinimo reglamento (ES) 2020/1092 įsigaliojimo dienos;
(18)

tačiau švininių šratų nešiojimosi su savimi apribojimas turėtų būti taikomas tik kai jais ketinama šaudyti, o ne kai juos nešiojamasi su savimi tam tikromis kitomis aplinkybėmis, pavyzdžiui, vežant šratus per šlapžemes su tikslu juos pristatyti į kitą vietą. Be to, Komisija mano, kad nešiojimosi su savimi apribojimas turėtų būti tiesiogiai susijęs su konkrečia šaudymo rūšimi, kuriai taikomas apribojimas (šaudymu šlapžemėse arba aplink jas). Tokios nuostatos laikomasi dėl to, kad iš pastabų, pateiktų per viešas konsultacijas dėl XV priede nurodytos dokumentacijos, paaiškėjo, kad kai kuriose valstybėse narėse kitų rūšių šaudymu užsiimantys medžiotojai per vieną įprastą medžioklės dieną pereina per įvairias vietoves – ir per šlapžemes, ir per kitas vietoves. Komisija taip pat mano, kad, siekiant padėti užtikrinti vykdymą, nešiojimosi su savimi apribojimas turėtų apimti ne tik šratų nešiojimąsi su savimi šaudymo metu šlapžemėse, bet ir jų nešiojimąsi su savimi vykstant šaudyti į šlapžemes, kitaip tariant, kai esama glaudaus ryšio su faktiniu šaudymu. Tai apimtų, pvz., jų nešiojimąsi su savimi vykstant į vienos dienos medžioklę į šlapžemes arba grįžtant namo, arba jų nešiojimąsi su savimi siekiant padėti į medžioklę vykstantiems medžiotojams;
(4)

Europos maisto saugos tarnybos (toliau – Tarnyba) 2020 m. gegužės 7 d. priimtoje nuomonėje (3) nustatyta, kad siūlomomis naudojimo sąlygomis iš Saccharomyces cerevisiae CNCM I-3399 gaunamas selenometioninas nedaro nepageidaujamo poveikio gyvūnų sveikatai, vartotojų saugai ar aplinkai. Tarnyba taip pat padarė išvadą, kad šis priedas laikomas odą ir kvėpavimo takus galinčia jautrinti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Per atnaujinimo procedūrą lieka galioti priedo veiksmingumo įrodymai, kuriais buvo pagrįstas pirminis leidimas. Tarnyba rekomendavo pakeisti priedo pavadinimą. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(12)

Tarnybai susirūpinimą kėlė tam tikri konkretūs klausimai. Visų pirma ji padarė išvadą, kad mankozebas klasifikuojamas kaip 1B kategorijos toksiška reprodukcijai medžiaga ir kad jis atitinka naujus endokrininės sistemos ardomųjų savybių nustatymo kriterijus žmonių ir, greičiausiai, netikslinių organizmų atžvilgiu. Be to, ji padarė išvadą, kad ne per maistą daromo poveikio įverčiai viršija naudojimui pagal tipiškas paskirtis pomidorams, bulvėms, grūdams ir vynuogėms apsaugoti skirtas pamatines vertes. Todėl pagal Reglamento (EB) Nr. 1107/2009 II priedo 3.6.4 ir 3.6.5 punktus ne per maistą daromas mankozebo poveikis, susijęs su nagrinėjamomis tipiškomis naudojimo paskirtimis, taip pat negali būti laikomas nereikšmingu. Atsižvelgiant į nustatytas problemas, Reglamento (EB) Nr. 1107/2009 4 straipsnio 7 dalyje nustatyta nukrypti leidžianti nuostata negali būti taikoma;
(13)

oficialūs sertifikatai turėtų būti išduodami popierine arba elektronine forma. Todėl, be Reglamento (ES) 2017/625 II antraštinės dalies VII skyriuje nustatytų reikalavimų, tikslinga nustatyti abiem atvejais taikomus bendrus oficialių sertifikatų išdavimo reikalavimus. Šiuo tikslu to reglamento 90 straipsnio pirmos pastraipos f punkte numatyta, kad Komisija nustato elektroninių sertifikatų išdavimo ir elektroninių parašų naudojimo taisykles, įskaitant taisykles, susijusias su oficialiais sertifikatais, kurie išduodami vadovaujantis tuo reglamentu. Be to, turėtų būti įtvirtintos nuostatos, kuriomis būtų užtikrinta, kad Komisijos įgyvendinimo reglamente (ES) 2019/628 (12) nustatyti per oficialios kontrolės informacijos valdymo sistemą (IMSOC) nepateikiamiems oficialiems sertifikatams keliami reikalavimai taip pat būtų taikomi oficialiems sertifikatams, kurie išduodami vadovaujantis šiuo reglamentu;
(6)

Komisijos užsakymu atliktas tyrimas „Light Deployment Regime for Small-Area Wireless Access Points (SAWAPs)“ (4) („Supaprastinta mažos aprėpties belaidžio ryšio prieigos taškų diegimo tvarka“) rodo, kad 30 litrų tūrio ribinė vertė būtų pakankama visiems pagrindiniams mažos aprėpties belaidžio ryšio prieigos taško elementams sutalpinti ir kartu užtikrinti, kad jis būtų menkai pastebimas. Reikalavimas neviršyti to didžiausio tūrio turėtų būti taikomas diegiant vienam ar daugiau radijo spektro naudotojų skirtus mažos aprėpties belaidžio ryšio prieigos taškus, taip pat tais atvejais, kai ant to paties nedidelio paviršiaus ploto infrastruktūros objekto, kaip antai apšvietimo stulpo, šviesoforo, informacinio stendo ar autobuso stotelės, įrengiami keli mažos aprėpties belaidžio ryšio prieigos taškai ir dėl tokių objektų fizinių matmenų ir (arba) gausos konkrečioje teritorijoje tai vizualiai gali sudaryti netvarkos įspūdį;
2.

1 punkte nurodyti šiaudeliai ir kitos pakuotės turi būti paženklinti (nepriklausomai nuo to, ar tai yra kodas) nurodant šią informaciją: a) spermos, oocitų arba embrionų surinkimo arba pagaminimo datą, nurodytą bent vienu iš šių formatų: ddmmmm, mmmmdd, dd/mm/mm, mm/mm/dd, dd.mm.mm, mm.mm.dd, arba, jei visada tenkinamos 2 dalies 2 punkto sąlygos, dienų skaičius nuo nustatytos datos, išreikštas 5 skaitmenų kodu; b) gyvūno (-ų) donoro (-ų) rūšį; c) gyvūno (-ų) donoro (-ų) identifikavimo kodą (-us), kaip apibrėžta Komisijos deleguotojo reglamento (ES) 2019/2035 (1) 2 straipsnio 18 punkte, arba, jei tai kiaulės, bent unikalų gyvūno (-ų) donoro (-ų) gimimo įmonės registracijos numerį, kaip apibrėžta to deleguotojo reglamento 2 straipsnio 15 punkte, arba, jei tai arklinių šeimos gyvūnai – unikalų kodą, kaip apibrėžta to deleguotojo reglamento 2 straipsnio 17 punkte; d) spermos, oocitų arba embrionų surinkimo arba gamybos, paruošimo ir saugojimo ūkio unikalų patvirtinimo numerį arba unikalų registracijos numerį, kuriame turi būti nurodytas kilmės šalies pavadinimas arba ISO 3166-1 alfa-2 kodas.
(8)

savo nuomonėje Agentūra rekomenduoja, kad autorizacijos liudijime būtų numatyta sąlyga, kad autorizacijos liudijimo turėtojas turi atlikti naują „INSECTICIDES FOR HOME USE“ biocidinių produktų, supakuotų į pakuotes, kuriose produktas bus tiekiamas rinkai, laikymo termino nustatymo tyrimą. Tyrimu turėtų būti nustatytas „INSECTICIDES FOR HOME USE“ biocidiniuose produktuose esančių veikliųjų medžiagų kiekis, permetrino cis/trans santykis ir „INSECTICIDES FOR HOME USE“ biocidinių produktų techninės savybės prieš sandėliavimą ir po jo. Komisija sutinka su šia rekomendacija ir mano, kad šio tyrimo rezultatų pateikimas turėtų būti sąlyga, susijusi su biocidinių produktų grupės tiekimu rinkai ir naudojimu pagal Reglamento (ES) Nr. 528/2012 22 straipsnio 1 dalį. Komisija taip pat mano, kad faktas, jog duomenys turi būti pateikti po autorizacijos liudijimo suteikimo, nedaro poveikio išvadai dėl to, ar, remiantis turimais duomenimis, įvykdyta to reglamento 19 straipsnio 1 dalies d punkte nustatyta sąlyga;
(23)

Be to, prašyme registruoti importą skundo pateikėjas pabrėžė, kad, kaip nurodyta skunde, Sąjungos pramonės padėtis sparčiai blogėjo ne tik 2018 m. antrąjį pusmetį, bet ir 2019 m. pirmąjį pusmetį, kartu toliau mažėjo gamybos apimtis ir didėjo priverstinis kainų mažinimas dėl importo. Prašyme jis taip pat pateikė įrodymų, kad nuo to laiko padėtis dar pablogėjo, be kita ko, atkreipdamas dėmesį į keturis svarbius nuo 2019 m. liepos mėn. įvairių Sąjungos gamintojų paskelbtus pranešimus apie įvairių rūšių restruktūrizavimą, turintį įtakos šimtų jų darbuotojų darbo vietoms.
(12)

prieš prasidedant COVID-19 protrūkiui galutinis paraiškų dėl cheminių medžiagų grupės pateikimo terminas jau buvo pasibaigęs, todėl, siekiant neprarasti laiko, per kurį dėl šios grupės cheminių medžiagų naudojimo vaistų, medicinos priemonių, įskaitant diagnostikos in vitro medicinos priemones, ar jų priedų moksliniams tyrimams, kūrimui ir gamybai, atsižvelgiant į pastarųjų naudojimą tos ligos diagnostikai, gydymui ar profilaktikai, ir šių medžiagų naudojimo tokiose medicinos priemonėse ar jų prieduose, galima teisėtai pateikti paraiškas, kad tokiems naudojimo būdams būtų taikomas Reglamento (EB) Nr. 1907/2006 56 straipsnio 1 dalies d punktas, būtina nustatyti, kad šis reglamentas įsigaliotų skubos tvarka ir būtų atgaline data taikomas nuo 2019 m. liepos 4 d. Be to, šis reglamentas turėtų įsigalioti skubos tvarka ir būti taikomas atgaline data siekiant užtikrinti, kad šios grupės cheminės medžiagos būtų toliau naudojamos tais pačiais tikslais po 2021 m. sausio 4 d.;
(3)

be to, Komisijos įgyvendinimo reglamento (ES) 2019/2072 8 straipsnio 2 dalyje kartu su to reglamento VIII priedu nustatytas Sąjungos teritorijos kilmės augalų, augalinių produktų bei kitų objektų ir atitinkamų specialių jų vežimo Sąjungos teritorijoje reikalavimų sąrašas, kaip nurodyta Reglamento (ES) 2016/2031 41 straipsnio 2 dalyje;
(9)

be to, Reglamento (EB) Nr. 999/2001 X priedo C skyriaus 3.2 punkto c papunkčio ii įtraukoje reikalaujama, kad tais USE atvejais, kai GSE užkrato galimybės negalima atmesti atliekant pirminį molekulinį tyrimą, mėginiai turėtų būti pateikti antriniam molekuliniam tyrimui atlikti vienoje iš trijų tame punkte išvardytų laboratorijų;